Nov 17,2016
త్వరిత రుణాలకు వేదికగా 'ఆక్సీలోన్స్‌'
నవతెలంగాణ,వాణిజ్యవిభాగం: హైదరాబాద్‌ కేంద్రంగా పనిచేస్తున్న టెక్నాలజీ అంకుర సంస్థ 'ఎస్‌ఆర్‌ఎస్‌ ఫిన్‌ టెక్‌ లాబ్స్‌' ప్రత్యామ్నాయ రుణ వేదిక 'ఆక్సీలోన్స్‌'ను ఏర్పాటు చేసింది. బుధవారం ఇక్కడ ఏర్పాటు చేసిన ఒక కార్యక్రమంలో సంస్థ వ్యవస్థాపకులు, సీఈఓ రాధాకృష్ణ తాటావర్తి 'ఆక్సీలోన్స్‌'ను ఆవిష్కరించారు. సామాన్య ప్రజలకు ఇప్పటికీ రుణాలు పొందే విషయంలో చాలా ఇబ్బందులు ఎదుర్కొంటున్నారని.. సంప్రదాయ బ్యాంక్‌ పద్ధతికి ప్రకారం కాకుండా త్వరితగతిన రుణాలు పొందే అవకాశం ఇక్కడ లభిస్తుందని రాధాకృష్ణ వెల్లడించారు. రుణగ్రహీతలను, రుణ దాతలను ఒక వేదికపై తెచ్చి విషయంలో అనుసంధానకర్తగా తమ సంస్థ పనిచేస్తుందని ఆయన పేర్కొన్నారు.
మీ స్నేహితులకు రికమెండ్ చెయ్యండి